पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को बीएसई का 30 शेयरों वाला बेंचमार्क इंडेक्स सेंसेक्स 48,949 पॉइंट पर बंद हुआ। इसमें 272 पॉइंट यानी 0.56% की मजबूती आई। एनएसई का 50 शेयरों वाला निफ्टी 107 पॉइंट यानी 0.73% उछलकर बंद हुआ। बाजार को मेटल, टेक और ऑटो शेयरों में हुई खरीदारी का फायदा मिला।
एनएसई निफ्टी ने आज गैप अप दिया यानी कल के बंद स्तर से खासा ऊपर खुला। यह शुरुआती कमजोरी के बाद पूरे कारोबारी सत्र में हरे निशान में बना रहा। निफ्टी 14,600 पॉइंट के सपोर्ट लेवल से ऊपर रहा और 14,750 पॉइंट की तरफ मुड़ गया। कारोबार बंद होने पर यह लगभग 110 पॉइंट की मजबूत रहा। निफ्टी के 35 शेयरों में मजबूती रही जबकि 15 शेयरों में गिरावट आई।
निफ्टी में तीन दिनों से बन रहा हायर लो का पैटर्न आज भी बना। गिरावट में खरीदारी होने के संकेत मिल रहे हैं। निफ्टी 14,700 पॉइंट से ऊपर रहने पर 14,880 पॉइंट और फिर 15,000 पॉइंट की तरफ बढ़ता नजर आ सकता है। बिकवाली होने पर पहले 14,600 पॉइंट और फिर 14,500 पॉइंट पर खरीदारी का सपोर्ट मिल सकता है।
वायदा बाजार के सौदे निफ्टी के 14,200 के 15,000 पॉइंट के बड़े दायरे में रहने के संकेत दे रहे हैं। फिलहाल यह 14,500 से 15,000 पॉइंट के दायरे में रह सकता है। आज हिंडाल्को, MFSL, जिंदल स्टील, मैरिको, गेल, विप्रो, चोलामंडलम इनवेस्टमेंट एंड फाइनेंस, माइंडट्री, टाटा स्टील, TVS मोटर, BEL, SAIL, बजाज ऑटो, BPCL, ग्रासिम, NMDC और मारुति जैसे शेयरों में तेजी का रुझान रहा, जिसके बने रहने की संभावना नजर आ रही है। हालांकि, टाटा केमिकल, सन टीवी और L&T फाइनेंस होल्डिंग में कमजोरी आई।
निफ्टी मेटल 2.51%, IT इंडेक्स 1.83% और ऑटो इंडेक्स 1.78% चढ़ा। बैंक निफ्टी 0.13% ऊपर बंद हुआ जबकि मिड कैप एक पर्सेंट और स्मॉल कैप 0.70% चढ़ा। आज प्री-ट्रेडिंग के बाद से NSE की वेबसाइट में दिक्कत थी। हालांकि, आधे घंटे के बाद इस पर डेटा नजर आने लगा था।
बुधवार को घरेलू शेयर बाजार बढ़त के साथ बंद हुए थे। सेंसेक्स 424.04 पॉइंट ऊपर 48,677.55 पर रहा था। निफ्टी 121.35 अंक की बढ़त के साथ 14,617.85 पर बंद हुआ था।
52 हफ्तों के ऊंचे लेवल पर पहुंचे ये शेयर
NSE निफ्टी में शामिल इंडोको रेमेडीज, इंडियन एनर्जी एक्सचेंज, टाटा स्टील, मैरिको, सेरा सैनेटरीवेयर जैसी दिग्गज कंपनियों के शेयरों के दाम ने आज 52 हफ्ते के ऊपरी स्तर को छुआ। निफ्टी 500 के टॉप 5 गेनर्स में आरती ड्रग्स, IDBI, इंडोको रेमेडीज, इंडियन एनर्जी इंडेक्स और IOL केमिकल एंड फार्मा के शेयर रहे। इसी इंडेक्स के फ्यूचर रिटेल, EID पैरी, बलरामपुर चीनी, एफल और टाटा इलेक्सी के शेयरों में अच्छी खासी गिरावट आई।
आज के रिजल्ट और डिविडेंड
आज अदानी पावर, अदानी ट्रांसमिशन, एप्कोटेक्स इंडस्ट्रीज, बॉम्बे बर्मा ट्रेडिंग, ब्लू स्टार, कैप्लिन पॉइंट लैब, सेंचुरी टेक्सटाइल, कोफोर्ज, क्रेडिटएक्सेस ग्रामीण, हीरो मोटोकॉर्प, हिकल, इक्रा, IIFL फाइनेंस, P&G हेल्थ, प्राज इंडस्ट्रीज, रेमंड लिमिटेड, सलोरा एक्टिव फार्मा, सुंदरम फास्टनर्स, टाटा कंज्यूमर जैसी दिग्गज कंपनियों के रिजल्ट आने वाले हैं।
मजबूती के साथ बंद हुए एशियाई शेयर बाजार
यूरोपियन मार्केट मजबूती के साथ खुले
ब्रिटेन के FTSE, फ्रांस के CAC और जर्मनी के DAX में 0.25% से 0.50% तक की मजबूती है। इनकी मजबूत शुरुआत से घरेलू बाजार को भी सपोर्ट मिला है।
अमेरिकी बाजार उतार-चढ़ाव के बाद बंद
बुधवार को अमेरिकी बाजार उतार-चढ़ाव के साथ बंद हुए थे। डाउ जोंस 0.29% की बढ़त के साथ 97.31 अंक ऊपर 34,230.30 पर रहा। हालांकि, नैस्डैक 0.37% की गिरावट के साथ 51.08 अंक नीचे 13,582.40 पर बंद हुआ। S&P 500 इंडेक्स 2.93 पॉइंट ऊपर 4,167.59 पर रहा था। फ्रांस और जर्मनी के बाजार भी बढ़त के साथ बंद हुए थे।
FII और DII डेटा
NSE पर मौजूद प्रोविजनल डेटा के मुताबिक, 6 मई को विदेशी संस्थागत निवेशकों (FII) ने शुद्ध रूप से 1,222.58 करोड़ रुपए के शेयर खरीदे और घरेलू संस्थागत निवेशकों (DII) ने 632.51 करोड़ रुपए के शेयर बेचे। यानी दोनों ही संस्थागत निवेशकों ने जितनी कीमत के शेयर खरीदे, उससे ज्यादा के शेयर बेच दिए।
सोमवार को सेंसेक्स 424 पॉइंट नीचे 48,677 पर बंद हुआ था। हालांकि, निफ्टी 121 अंक नीचे 14,617 पर रहा था।
आज की अहम खबरें
इकोनॉमी पर दबाव बढ़ेगा:थोक महंगाई अप्रैल में उछलकर 9.1% पर जा सकती है, खुदरा महंगाई घटकर 3.9% पर रह सकती है: मॉर्गन स्टैनली
थोक महंगाई अप्रैल में उछलकर 9.1% पर जा सकती है, जबकि खुदरा महंगाई घटकर 3.9% पर रह सकती है। ये बातें मॉर्गन स्टैनली ने अपनी रिपोर्ट में कही है। उसका कहना है कि कोविड के बढ़ते मामलों के बीच महंगाई में उछाल इकोनॉमी पर दबाव बढ़ा सकता है। मॉर्गन स्टैनली ने अपनी रिपोर्ट में लिखा है, 'मार्च में लो बेस के चलते थोक महंगाई दर 7.4% रही थी। खाने-पीने के दाम में महंगाई की रफ्तार घटने का अनुमान है। लेकिन कम बेस इफेक्ट के चलते दूसरे सामान में महंगाई में तेज उछाल आ सकती है।'
नौकरी जॉबस्पीक इंडेक्स: अप्रैल में हायरिंग गतिविधियों में 15% की गिरावट, हॉस्पिटैलिटी एंड ट्रैवल सेक्टर सबसे ज्यादा प्रभावित
कोरोना की दूसरी लहर के कारण लगाए जा रहे लॉकडाउन जैसे स्थानीय प्रतिबंधों का हायरिंग गतिविधियों पर बुरा असर पड़ रहा है। नौकरी जॉबस्पीक इंडेक्स के अनुसार, अप्रैल में हायरिंग यानी नौकरियों से जुड़ी गतिविधियों में 15% की गिरावट रही है। इंडेक्स के अनुसार, अप्रैल में 2,072 नौकरियां पोस्ट हुई हैं। जबकि पिछले महीने यानी मार्च में 2,436 नौकरियां पोस्ट हुई थीं।
हालांकि, जॉब मार्केट पर इतना प्रभाव नहीं पड़ा है, जितना अप्रैल 2020 में हुआ था। अप्रैल 2020 में नौकरी जॉबस्पीक इंडेक्स में मासिक आधार पर 51% की गिरावट रही थी। उस समय सख्त देशव्यापी लॉकडाउन था, जब इस समय अर्थव्यवस्था खुली हुई है।
लगातार तीसरे दिन पेट्रोल-डीजल महंगे हुए: राजस्थान और मध्यप्रदेश में 102 रुपए पर पहुंचा पेट्रोल, महाराष्ट्र में भी 100 रुपए लीटर हुआ
सरकारी तेल कंपनियों ने आज लगातार तीसरे दिन पेट्रोल-डीजल के दाम बढ़ाए हैं। गुरुवार को दिल्ली में पेट्रोल 52 पैसे महंगा होकर 90.99 और डीजल 30 पैसे महंगा होकर 81.42 रुपए प्रति लीटर पर पहुंच गया है। देश में सबसे महंगा पेट्रोल राजस्थान के श्रीगंगानगर में बिक रहा है। यहां पेट्रोल 101.85 रुपए और डीजल 94.05 रुपए प्रति लीटर है।
09:41 AM प्री-ट्रेडिंग के बाद से NSE की वेबसाइट में प्रॉब्लम है। इस पर ट्रेडिंग का डेटा शो नहीं हो रहा है।
IDBI का निजीकरण: बैंक में अपनी हिस्सेदारी बेचेगी सरकार, मैनेजमेंट कंट्रोल ट्रांसफर करने को भी सैद्धांतिक मंजूरी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva kas_Deva kas_Deva hin_Deva bho_Deva hin_Deva bho_Deva hin_Deva mag_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn